

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.11.2024. Nr. \_\_\_\_\_

**Par tematiskā plānojuma “****Talsu novada piekrastes attīstības plāns” apstiprināšanu**

Ar Talsu novada domes 2022. gada 28. jūlija lēmumu Nr.323 “Par tematiskā plānojuma “Talsu novada piekrastes attīstības plāns” izstrādes uzsākšanu” tika nolemts izstrādāt tematisko plānojumu “Talsu novada piekrastes attīstības plāns” (turpmāk – Piekrastes tematiskais plānojums).

Piekrastes tematiskais plānojums izstrādāts, lai nodrošinātu kompleksu skatījumu par piekrasti, tai skaitā uz piekrastes tūrisma, dabas un rekreācijas resursu, piekrastes publiskās infrastruktūras tīklu, tādējādi līdzsvarotu dabas aizsardzības un ekonomikas intereses, kā arī veicinātu labu pārvaldību piekrastē.

Piekrastes tematiskā plānojuma publiskā apspriešanas notika no **2024. gada 5. līdz 26. jūnijam.** Publiskās apspriešanas sanāksme par tematisko plānu notika klātienē **2024. gada 12. jūnijā plkst. 17.30 Talsos,** Kareivju ielā 7, 2.korpusa Lielajā zālē ar iespēju tajā piedalīties attālināti tiešsaistes platformā Zoom.

Saskaņā ar Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 131. punktu, tematisko plānojumu apstiprina pašvaldības dome.

Pamatojoties uz Pašvaldību likuma 10. panta pirmās daļas 3. punktu, Teritorijas attīstības plānošanas likuma 12. panta pirmo daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 131. punktu un Attīstības komitejas 2024. gada 12. novembra atzinumu,

**Talsu novada dome nolemj:**

1. Apstiprināt tematisko plānojumu “Talsu novada piekrastes attīstības plāns”.
2. Uzdot Talsu novada pašvaldības iestādei “Centrālā pārvalde”:
   1. pieņemto lēmumu piecu darbadienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS);
   2. paziņojumu par tematiskā plānojuma apstiprināšanu ievietot Talsu novada pašvaldības tīmekļvietnē [www.talsunovads.lv](http://www.talsunovads.lv) un pašvaldības informatīvajā izdevumā “Talsu Novada Ziņas”.

Domes priekšsēdētāja vietniece tautsaimniecības jautājumos S. Pētersone

Laicāns 29533662

lauris.laicans@talsi.lv

Lēmumu nosūtīt:

Attīstības plānošanas, projektu vadības un tūrisma departamentam