Pielikums

Talsu novada pašvaldības domes

28.11.2024. lēmumam Nr.\_\_\_\_

**ADMINISTRATĪVAIS LĪGUMS Nr. \_\_\_**

**Par detālplānojuma “Detālplānojums nekustamajiem īpašumiem “Cukuriņu ielas”, “Dzilnu iela”, “Gulbju iela 1-9”, “Gulbju iela 2-14”, “Vālodzes iela”, “Teteru iela”, “Vanagu iela”, “Apogu iela”, Talsciemā, Ģibuļu pagastā” īstenošanas kārtību**

**Talsu novada pašvaldība**, vienotās reģistrācijas Nr. \_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_ (turpmāk – Pašvaldība), ko pārstāv izpilddirektors\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_**, vienotās reģistrācijas Nr. \_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_, ko pārstāv \_\_\_\_\_\_\_\_\_\_\_ (turpmāk arī – Detālplānojuma īstenotājs) kopā un katra atsevišķi turpmāk sauktas arī puse un/vai puses,

pamatojoties uz Valsts pārvaldes iekārtas likuma 80.panta pirmās daļas 2.punktu, Teritorijas attīstības plānošanas likuma 31.panta pirmo, otro un trešo daļu un Pašvaldības domes 20\_\_.gada \_\_.\_\_\_\_\_\_\_\_\_\_\_ lēmumu Nr.\_\_. „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”,

noslēdz šādu administratīvo līgumu (turpmāk – Līgums) par detālplānojuma īstenošanu:

1. LĪGUMA PRIEKŠMETS
   1. Puses vienojas par detālplānojuma nekustamajiem īpašumiem “Cukuriņu ielas” (kadastra apzīmējums 88540050250), “Dzilnu iela” (kadastra apzīmējums 88540050263), “Gulbju iela 1-9” (kadastra apzīmējums 88540050271), “Gulbju iela 2-14” (kadastra apzīmējums 88540050317), “Vālodzes iela” (kadastra apzīmējums 88540050332), “Teteru iela” (kadastra apzīmējums 88540050333), “Vanagu iela” (kadastra apzīmējums 88540050337), “Apogu iela” (kadastra apzīmējums 88540050347), Talsciemā, Ģibuļu pagastā (turpmāk – Detālplānojums) īstenošanu nekustamā īpašuma \_\_\_\_\_\_\_\_\_\_\_ zemes vienībā ar kadastra apzīmējumu \_\_\_\_\_\_\_\_\_\_\_, šajā Līgumā noteiktajā kārtībā.
   2. Detālplānojuma īstenotājs īsteno Detālplānojumu saskaņā ar Līgumu un Detālplānojumu, kā arī ievērojot citus normatīvos aktus.
2. Pušu SAISTĪBAS
   1. Detālplānojuma īstenotājs apmaksā ar Detālplānojuma īstenošanu saistītos izdevumus Līguma 1.1. punktā noteiktajos Detālplānojuma nekustamajos īpašumos.
   2. Pašvaldība nodrošina Detālplānojuma īstenotājam tās rīcībā esošo informāciju, kas attiecas uz Līguma izpildi.
   3. Pašvaldība nodrošina Detālplānojuma īstenošanas uzraudzību saskaņā ar Latvijas Republikā spēkā esošajiem normatīvajiem aktiem.
   4. Pašvaldība apņemas savas kompetences ietvaros sniegt metodisko atbalstu Detālplānojuma realizācijas gaitā.
   5. Pusēm ir tiesības veikt nepieciešamas tikšanās, pārrunas, kā arī izpildīt citas saskaņotas darbības, kas saistītas ar Līguma izpildi.
3. DETĀLPLĀNOJUMA ĪSTENOŠANA
   1. Detālplānojuma īstenotājs apņemas Detālplānojumu realizēt izstrādājot būvprojektu katrai ielai atsevišķi vai kopā, attiecīgi tās izbūvējot un nododot ekspluatācijā.
   2. Detālplānojuma īstenošanas rezultātā izbūvētās ielas Detālplānojuma īstenotājs apsaimnieko un uztur par saviem finanšu līdzekļiem līdz īpašuma tiesību izbeigšanas brīdim.
4. TERMIŅI UN PAPILDU NOSACĪJUMI
   1. Detālplānojuma īstenošana uzsākama no Līguma parakstīšanas brīža un ir spēkā līdz tā īstenošanai vai Līguma izbeigšanai ņemot vērā, ka Detālplānojums īstenojams līdz 2034. gada 31.janvārim.
   2. Ja Detālplānojuma īstenotājs neievēro Līguma nosacījumus vai ir beidzies Detālplānojuma īstenošanai noteiktais termiņš, Pašvaldībai ir tiesības no Detālplānojuma īstenotāja pieprasīt paskaidrojumus un pēc paskaidrojuma izvērtēšanas izskatīt jautājumu par Detālplānojuma atzīšanu par spēku zaudējušu bez materiālo zaudējumu atlīdzināšanas Detālplānojuma īstenotājam vai pagarināt Detālplānojuma realizācijas termiņu.
   3. Īpašumtiesību vai detālplānojuma īstenotāja maiņas gadījumā Detālplānojuma īstenotāja pienākums ir informēt jauno tiesību pārņēmēju par Līgumu un tā nosacījumiem un nepieciešamību Līgumu pārjaunot ar tiesību pārņēmēju.
5. STRĪDU IZSKATĪŠANAS KĀRTĪBA
   1. Strīdi, kas rodas Līguma neizpildes gadījumā, tiek risināti sarunu ceļā. Gadījumā, ja Puses nespēj vienoties savstarpējo sarunu ceļā, strīdi risināmi tiesā atbilstoši Latvijas Republikā spēkā esošajos normatīvajos aktos noteiktai kārtībai.

6. NEPĀRVARAMA VARA

* 1. Puses ir atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, epidēmijas, streiki, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
  2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc tās uzskatiem ir iespējama un paredzama viņa Līgumā paredzēto saistību izpilde, un pēc pieprasījuma šādam ziņojumam jāpievieno izziņa, kuru izsniegusi kompetenta institūcija un kas satur ārkārtējo apstākļu darbības apstiprinājumu un to raksturojumu.

1. NOBEIGUMS
   1. Līgums ir izstrādāts un noformēts latviešu valodā uz 3 lapām, parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.

PUŠU REKVIZĪTI UN PARAKSTI

|  |  |
| --- | --- |
| **Pašvaldība:**  **Talsu novada pašvaldība**  Reģistrācijas Nr. 90009113532  Adrese: Kareivju iela 7, Talsi, Talsu nov.  Talsu nov., LV-3201  \_\_\_\_\_\_\_\_\_\_\_\_  Izpilddirektors | **Detālplānojuma īstenotājs:**  **\_\_\_\_\_\_\_\_\_\_\_\_\_\_**  Reģistrācijas Nr. \_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_  \_\_\_\_\_\_\_\_\_\_\_\_ |