

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.11.2024. Nr. \_\_\_\_\_

**Par Talsu novada Attīstības programmas 2022. – 2028. gadam**

**Investīciju plāna 2024. – 2026. gadam grozījumiem**

Ar Talsu novada pašvaldības domes (turpmāk – Dome) 2024. gada 10. maija lēmumu Nr.  148 “Par Talsu novada Attīstības programmas 2022. – 2028. gadam Investīciju plānu 2024.  – 2026. gadam” apstiprināts Talsu novada Attīstības programmas 2022. – 2028. gadam Investīciju plāns 2024. – 2026. gadam (turpmāk – Investīciju plāns).

Ar Domes 28.05.2020. gada 28. maija lēmumu Nr.215 “Par publiskās privātās partnerības projekta īstenošanu multifunkcionālā sporta un rekreācijas kompleksa būvniecībai Talsos” tika nolemts noteikt Talsu novada pašvaldības īpašumā esošo zemes gabalu Ezera ielā 26, kadastra Nr. 88010110039, par plānotā multifunkcionālā sporta un rekreācijas kompleksa būvniecības vietu un turpināt īstenot projektu “Multifunkcionālā sporta un rekreācijas kompleksa būvniecība Talsos” (turpmāk – Projekts “Multifunkcionālā sporta un rekreācijas kompleksa būvniecība Talsos”) saskaņā ar privātās publiskās partnerības projektu nosacījumiem.

Ar Domes 2022. gada 29. septembra lēmumu Nr.406 “Par publiskās privātās partnerības projekta “Multifunkcionālā sporta un rekreācijas kompleksa būvniecība Talsu novadā” iepirkumu procedūru” nolemts sagatavot un līdz 2022. gada 30. novembrim izsludināt juridisko un finanšu konsultanta pakalpojumu iepirkumu, kas nodrošinātu Publiskās un privātās partnerības iepirkuma procedūras veikšanu Projekta “Multifunkcionālā sporta un rekreācijas kompleksa būvniecība Talsos” īstenošanai, saskaņā ar darba uzdevumu un līguma projektu par pakalpojumu sniegšanu.

Lai arī piedāvājums par pakalpojuma sniegšanu tika saņemts un tas atbilst prasībām kādas bija izvirzītas iepirkuma nolikumā un tehniskajā specifikācijā, ņemot vērā, ka Projekta “Multifunkcionālā sporta un rekreācijas kompleksa būvniecība Talsos” finansēšanas avota iespējas ir neskaidras, Investīciju plānā nepieciešams precizēt tā īstenošanas uzsākšanas gadu (2026. gads) un pabeigšanas gadu (2030. gads).

Ar Domes 2024. gada 28. novembra lēmumu Nr. \_\_ “Par piedalīšanos EJZAF projektu konkursā ar projektu “Piekrastes dabas vērtību un vides resursu saglabāšana pie Kolkas tautas nama”” nolemts piedalīties biedrības “Ziemeļkurzemes biznesa asociācija” izsludinātajā atklātajā konkursā projektu iesniegumu pieņemšanas 4. kārtā Eiropas jūrlietu, zvejniecības un akvakultūras fonda (EJZAF) pasākumā “Sabiedrības virzītas vietējās attīstības stratēģiju īstenošana” (U31421) ar projektu “Piekrastes dabas vērtību un vides resursu saglabāšana pie Kolkas tautas nama” (turpmāk – Projekts “Piekrastes dabas vērtību un vides resursu saglabāšana pie Kolkas tautas nama”) ar kopējām izmaksām līdz 425070 EUR (četri simti divdesmit pieci tūkstoši septiņdesmit euro, 00 centi).

Saskaņā ar Teritorijas attīstības plānošanas likuma 22.panta 2.1 daļu investīciju plānā iekļauj attīstības projektus, kuru ieviešanas izmaksas ir 50 000 EUR(piecdesmit tūkstoši *euro,* 00 centi)vai vairāk.

Ņemot vērā minēto, Investīciju plānu nepieciešams papildināt ar Projektu “Piekrastes dabas vērtību un vides resursu saglabāšana pie Kolkas tautas nama”.

Ņemot vērā iepriekš minēto un pamatojoties uz Teritorijas attīstības plānošanas likuma 22.panta 2.1 daļu un trešo daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. apakšpunktu, 24. un 73. punktu, Attīstības komitejas 2024. gada 13. augusta un Finanšu komitejas 2024. gada 21. augusta atzinumu,

**Talsu novada pašvaldības dome nolemj:**

1. Precizēt Talsu novada Attīstības programmas 2022. – 2028. gadam Investīciju plāna 2024. – 2026. gadam projektu “Multifunkcionālā sporta un rekreācijas centra izbūve Talsos” izsakot to jaunā redakcijā (pielikums).
2. Papildināt Talsu novada Attīstības programmas 2022. – 2028. gadam Investīciju plānu 2024. – 2026. gadam ar projektu “Piekrastes dabas vērtību un vides resursu saglabāšana pie Kolkas tautas nama” (pielikums).

Domes priekšsēdētāja vietniece tautsaimniecības jautājumos S. Pētersone

Laicāns 22018236

lauris.laicans@talsi.lv

Lēmumu nosūtīt:

1. Attīstības plānošanas, projektu vadības un tūrisma departamentam;
2. Finanšu un grāmatvedības departamentam.