

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.11.2024. Nr. \_\_\_\_\_

**Par pirmsskolas izglītības grupu skaita noteikšanu**

**Pūņu sākumskolā**

Atkārtoti izvērtējot plānoto iespējamo bērnu skaitu Pašvaldības dibinātajās pirmsskolas izglītības iestādēs un skolās ar pirmsskolas izglītības grupām, kāds paredzēts uzņemt līdz 2025.gada 1.aprīlim, secināts, ka Pūņu sākumskolā plānotais bērnu skaits nesasniegs nepieciešamo 3 pirmsskolas izglītības grupu nodrošināšanai. Uz šo brīdi iestādē pirmsskolas izglītības programmas apgūst 29 pirmsskolas vecuma bērni. Līdz 01.04.2025. varētu tikt uzņemti vēl 3-4 bērni, kopumā pirmsskolas programmu 2024./2025.mācību gadā apgūstot ap 32-33 bērniem.

Saskaņā ar Vispārējās izglītības likuma 21.panta pirmo daļu vietējās pašvaldības savā administratīvajā teritorijā nodrošina vienlīdzīgu pieeju pirmsskolas izglītības iestādēm bērniem no pusotra gada vecuma.

Talsu novada pašvaldības (turpmāk – Pašvaldība) dibinātajās pirmsskolas izglītības iestādēs un skolās ar pirmsskolas izglītības grupām atveramo grupu skaits tiek noteikts saskaņā ar Talsu novada domes 26.05.2022. lēmumā Nr.197 “Par pirmsskolas izglītības grupu atvēršanas vai slēgšanas nosacījumiem” noteiktajiem kritērijiem.

Talsu novada domes 26.05.2022. lēmumā Nr.197 “Par pirmsskolas izglītības grupu atvēršanas vai slēgšanas nosacījumiem” 11.punkts nosaka, ka situācijās, kad bērnu skaita nepietiekamības dēļ saskaņā ar 1.1. punktā minētajiem kritērijiem nepieciešams pieņemt lēmumu par grupu skaitu samazināšanu, 1.1.punktā minētais bērnu skaita normatīvs tiek samazināts par līdz šim esošo pirmsskolas grupu skaitu. Minētais nosacījums par bērnu skaita normatīva samazināšanu attiecīgajai izglītības iestādei tiek piemērots tikai vienu mācību gadu. Saskaņā ar minēto lēmumu bērnu skaitam, lai atvērtu 3 pirmsskolas grupas būtu jābūt 40 bērniem vai ņemot vērā šī lēmuma11.punktu, tas varētu vienu gadu būt 37 izglītojamie.

Ņemot vērā augstāk minēto, ka Pūņu sākumskolas pirmsskolas izglītības programmās līdz 2025.gada 1.aprīlim pirmsskolas izglītību plānots, ka apgūs līdz 33 bērniem un pamatojoties uz Pašvaldību likuma 4.panta pirmās daļas 4. punktu, Talsu novada domes 2022.gada 24. februāra saistošo noteikumu Nr.6 “Pirmsskolas vecuma bērnu reģistrācijas un uzņemšanas kārtība Talsu novada pašvaldības izglītības iestādēs, kas īsteno pirmsskolas izglītības programmas” 19.punktu, Talsu novada domes 26.05.2022. lēmuma Nr.197 “Par pirmsskolas izglītības grupu atvēršanas vai slēgšanas nosacījumiem” 1.1., 1.1 un 1.5.punktiem un Talsu novada domes Sociālo, izglītības, kultūras un sporta komitejas 2024.gada 13.novembra atzinumu,

**Talsu novada pašvaldības dome nolemj:**

1. Noteikt, ka ar 2025.gada 1.janvāri Pūņu sākumskolā tiek komplektētas 2 grupas pirmsskolas izglītības programmas īstenošanai.
2. Kontroli par lēmuma izpildi uzdot Talsu novada Izglītības pārvaldes vadītājam.

Domes priekšsēdētāja vietniece tautsaimniecības jautājumos S. Pētersone

Katlaps 29468902

[uldis.katlaps@talsi.lv](mailto:uldis.katlaps@talsi.lv)

Lēmumu nosūtīt:

1. Pūņu sākumskolai;
2. Izglītības pārvaldei;
3. Finanšu un grāmatvedības departamentam.