

APSTIPRINU

PII “Papardīte” vadītāja

Dana Šteinberga

SASKAŅOTS

ar Talsu novada pašvaldības domes 2024.gada ….. lēmumu Nr…..

(protokols Nr…., ….punkts)

Domes priekšsēdētājs A. Āboliņš

Latvijas Republika

**TALSU NOVADA PAŠVALDĪBA**

**LAIDZES PIRMSSKOLAS IZGLĪTĪBAS IESTĀDE “PAPARDĪTE”**

Nodokļu maksātāja reģistrācijas Nr. 90009113532

“Bērnudārzs”, Laidze, Laidzes pagasts, Talsu novads, LV 3280, mob.: 29298991, e-pasts: [laidzespiipapardite@talsi.lv](mailto:laidzespiipapardite@talsi.lv)

LAIDZES PIRMSSKOLAS IZGLĪTĪBAS

IESTĀDE “PAPARDĪTE”

**ATTĪSTĪBAS PLĀNS**

2024./2025. – 2026./2027. mācību gadam

|  |  |
| --- | --- |
| **Dibinātājs** | Talsu novada pašvaldība |
| **Izglītības iestādes reģistrācijas numurs** | 4101901589 |
| **Izglītības iestādes juridiskā adrese** | “Bērnudārzs”, Laidze, Laidzes pagasts, Talsu novads, LV-3280 |
| **Tālrunis** | 29298991 |
| **e-pasts** | laidzespiipapardite@talsi.lv |
| **Vadītāja** | Dana Šteinberga |

**Iestādes vispārīgs raksturojums**

Pirmsskolas izglītības iestādē “Papardīte”( turpmāk - Izglītības iestāde) ir Talsu novada pašvaldības dibināta vispārējās izglītības iestāde, kas īsteno vispārējās pirmsskolas izglītības programmu (programmas kods 01011111), 10.01.2011. licence Nr. V-3428. Izglītības iestādes darbības tiesiskais pamats ir Izglītības likums, Vispārējās izglītības likums, iestādes dibinātāja izdotie normatīvie akti un iestādes nolikums.

Izglītības iestādē ir 3 jaukta vecuma pirmsskolas grupas, izglītojamo skaits 2023./2024. mācību gada noslēgumā 49 izglītojamie. Ar izglītojamiem strādā 7 pirmsskolas pedagogi, pirmsskolas sporta skolotājs, mūzikas skolotājs. Ir pieejams atbalsta personāls: skolotājs logopēds, izglītības psihologs - sadarbībā ar Talsu novada Izglītības pārvaldi. Izglītības iestādei ir optimāls tehniskā personāla nodrošinājums.

**Izglītības iestādes attīstība plāna izstrādē izmantoti plānošanas dokumenti**

Laidzes pirmsskolas izglītības iestādes “Papardīte” Attīstības plāns 2024. – 2027. gadam ir vidēja termiņa izglītības iestādes attīstības plānošanas dokuments. Tas izstrādāts sasaistē ar Latvijas Nacionālo attīstības plānu 2021. – 2027. gadam, Izglītības attīstības pamatnostādnēm 2021. – 2027. gadam, Talsu novada Attīstības programmu 2022. – 2028. gadam, Talsu novada Izglītības nozares attīstības stratēģiju 2023. – 2028. gadam.

Attīstības plāns ir dokuments, kurā noteiktas izglītības iestādes attīstības prioritātes un veicamie stratēģiskie mērķi un uzdevumi četrās izvirzītajās kvalitātes jomās: ATBILSTĪBA MĒRĶIEM (kompetences un sasniegumi, izglītības turpināšana, vienlīdzība un iekļaušana) KVALITATĪVAS MĀCĪBAS (mācīšana un mācīšanās, pedagogu profesionālā kapacitāte), IEKĻAUJOŠA VIDE (pieejamība, drošība un psiholoģiskā labklājība, infrastruktūra un resursi), LABA PĀRVALDĪBA (administratīvā efektivitāte, vadības profesionālā kapacitāte, atbalsts un sadarbība).

**Izglītības iestādes misija**

Sabiedrībai atvērta mūsdienīga pirmsskolas izglītības iestāde ar kompetentiem pedagogiem, kurā caur drošu, attīstošu vidi un aktivitātēm tiek veidota izglītojamo personība, attīstītas viņu prasmes, iemaņas un ielikts pamats tālākai dzīves skolai.

**Izglītības iestādes vīzija par izglītojamo**

* Izglītojamais ir atbildīgs, radošs un aktīvs sabiedrības dalībnieks, kurš ieklausās, vēro, pēta apkārtni, pasauli;
* Izglītojamais apzinās savas emocijas un uzvedību, kontrolē un vada tās;

**Izglītības iestādes vērtības cilvēkcentrētā veidā**

cieņa, atbildība, sadarbība, drošība.

**Izglītības iestādes darbības mērķis un uzdevumi**

Mūsdienīga mācību un audzināšanas procesa īstenošana, mērķtiecīgi nodrošinot izglītojamajam iespēju sagatavoties pamatizglītības apguvei, ievērojot sistemātiskumu un pēctecības principus:

1. veikt mācību satura apguves plānošanu atbilstoši pirmsskolas vadlīnijās noteiktajiem mērķiem;
2. sekmēt izglītojamo līdzdalību mācību procesa plānošanā;
3. nodrošināt sistemātisku izglītojamo sasniegumu vērtēšanu, ar mērķi uzlabot mācīšanu un mācīšanos;
4. veicināt sadarbību ar izglītojamo vecākiem/likumiskajiem pārstāvjiem, iesaistot ikdienas aktivitātēs, mācību procesā, izglītības iestādes attīstības plānošanā un pašvērtēšanā;
5. nodrošinot izglītojamajiem emocionāli drošu un pārraugāmu vidi.

**Audzināšanas darba prioritātes trim gadiem**

#### Audzināšanas procesā veicināt izglītojamo izpratni par vērtībām un tikumiem, kā arī veidot un attīstīt vērtībās balstītus ieradumus.

1. Pilnveidot izglītības iestādes vadības un pedagogu profesionālo kompetenci un paaugstināt atbildību izglītības kvalitātes nodrošināšanā.

#### Sekmēt izglītojamā personības apzināšanos un attīstību, ievērojot viņa vajadzības, intereses, spējas, pieredzi, attīstot caurviju prasmes, mērķtiecīgi atbalstot pašvadītu mācīšanos un sadarbības prasmes.

1. Turpināt pilnveidot iestādes darbinieku un izglītojamo vecāku/likumisko pārstāvju mērķtiecīgu sadarbību.

**IZGLĪTĪBAS IESTĀDES ATTĪSTĪBAS PRIORITĀTES**

|  |  |  |  |  |
| --- | --- | --- | --- | --- |
| Pamatjoma | Kritēriji | 2024./2025. m.g. | 2025./2026. m.g. | 2026./2027. m.g. |
| **Atbilstība mērķiem** | *Mērķis: Kompetencēs balstīta izglītības satura nostiprināšana, izvērtējot un analizējot izglītojamo individuālos mācību sasniegumus.* | | | |
| **Kompetences un sasniegumi** | Sistemātiska izglītojamo mācību sasniegumu vērtēšana izglītojamo mācību rezultātu paaugstināšanai. | Analizējot izglītojamo individuālos mācību sasniegumus, turpināts īstenot kompetenču pieejā balstīts mācību saturs, noteiktas pilnveidojamās  jomas. | Ieviesta sistēma labu  mācību rezultātu  sasniegšanai. |
| *Mērķis: Sadarbības veicināšana ar Talsu novada izglītības iestādēm, sekmīgas pēctecības nodrošināšanai mācībām no pirmsskolas izglītības posma uz sākumskolas posmu.* | | | |
| **Izglītības turpināšana** | Iestādei ir sadarbība ar Talsu novada izglītības iestādēm.  Izglītojamo vecāki/likumiskie pārstāvji ir informēti par tālākās izglītības ieguves iespējām izglītojamajiem.  Izglītojamie, atbilstoši vecumposmam, iepazinušies ar dažādām profesijām. | Iestādei ir sadarbība ar Talsu novada izglītības iestādēm.  Izglītojamo vecāki/likumiskie pārstāvji ir informēti par tālākās izglītības ieguves iespējām izglītojamajiem.  Veidot izglītojamo izpratni par dažādām profesijām, sadarbībā ar izglītojamo vecākiem. | Iestādei ir sadarbība ar Talsu novada izglītības iestādēm.  Izglītojamo vecāki/likumiskie pārstāvji ir informēti par tālākās izglītības ieguves iespējām izglītojamajiem. |
| *Mērķis: Mērķtiecīgi nodrošināta vienlīdzība un iekļaušana.* | | | |
| **Vienlīdzība un iekļaušana** | Regulāra piecgadnieku speciālo vajadzību izvērtēšana, sadarbībā ar iestādes logopēdu.  Individuālo mācību plānu ieviešana. | Mācību process organizēts atbilstoši izglītojamo spējām un individuālajām īpatnībām. | Pakāpeniska agrīnās  attīstības vajadzību  novērtējuma ieviešana.  Ieviesti emocionālās drošības un labbūtības monitoringa pasākumi. |
| **Kvalitatīvas mācības** | *Mērķis: Izglītojamo iesaiste pašvadītas mācīšanas procesā, izmantojot dažādas rotaļnodarbības struktūras, mācību metodes, metodiskos paņēmienus un jēgpilnus uzdevumus.* | | | |
| **Mācīšana un mācīšanās** | Mērķtiecīga izglītības procesa plānošana, īstenojot kompetenču pieejā balstītu mācību saturu.  Mācību procesa organizēšana āra vidē visos gadalaikos.  Digitālo rīku izmantošana mācību procesā.  Izglītojamie apgūst pašvadītas mācīšanās prasmes. | Turpināt mācību procesa  organizēšanu āra vidē visos gadalaikos.  Izglītības process notiek sadarbībā ar izglītojamo vecākiem/likumiskajiem pārstāvjiem.  Izglītojamie apgūst prasmi izvirzīt jautājumus, plānot darbību secību, veidot stāstījumu par savu darbu.  Regulāri izmanto digitālos rīkus mācību procesā. | Izglītojamie atbilstoši vecumposmam plāno sava darba gaitu, analizē rezultātus. |
| *Mērķis: Mūsdienu izglītības sistēmai atbilstošu pedagogu profesionālo kompetenču pilnveide, nodrošinot pedagogu savstarpējo pieredzes apmaiņu.* | | | |
| **Pedagogu profesionālā kapacitāte** | Izstrādāta pedagogu ikgadējā darba izpildes kvalitātes novērtēšanas kārtība.  Savstarpēja rotaļnodarbību vērošana un reflektēšana par vērojumiem. | Regulāra pedagogu darba pašvērtējuma izstrādāšana, turpmāko mērķu un profesionālas pilnveides vajadzību izvirzīšana.  Regulāras un mērķtiecīgas pedagogu profesionālās tikšanās. | Pedagogi regulāri sniedz atgriezenisko saiti par uzlabojumiem savā profesionālajā darbībā.  Patstāvīgi tiek izvēlētas un ieviestas jaunas mācību darba organizācijas formas. |
| **Iekļaujoša vide** | *Mērķis: Ikviena izglītojamā patstāvības un radošuma veicinošas mācību vides nodrošināšana.* | | | |
| **Pieejamība** | Grupu un āra vides iekārtojums ir izglītojamajiem drošs, izzinošs un attīstošs.  Veicināta katra izglītojamā piederības izjūta, atbildība un psiholoģiskā labklājība. | Grupu vides pilnveide ar vizuālā atbalsta materiāliem un atgādnēm izglītojamajiem mācīšanās un pašapkalpošanās prasmju apguvei. | Izglītojamo iesaiste grupas vides veidošanā.  Iestādes pedagogiem un tehniskajam personālam ir vietota izpratne par faktoriem, kas ietekmē izglītības pieejamību. |
| *Mērķis: Veicināta pedagogu, darbinieku un izglītojamo līdzdalība un līdzatbildība darba vides veidošanā un sadarbības kultūras izkopšanā.* | | | |
| **Drošība un psiholoģiskā labklājība** | Stiprinātas izglītības iestādes tradīcijas.  Organizēti kolektīva saliedēšanas pasākumi. | Pedagogi, darbinieki un izglītojamie izjūt piederību savai izglītības iestādei, veicina tradīciju izkopšanu. | Pedagogi un darbinieki darba vidē jūtas fiziski un emocionāli droši, zina, ka nepieciešamības gadījumā var saņemt nepieciešamo atbalstu. |
| *Mērķis: Pedagogu nodrošināšana ar mūsdienīgiem un kvalitatīviem izglītības procesa īstenošanai nepieciešamajiem resursiem. Izglītības iestādes un tās teritorijas fiziskās vides uzlabošana.* | | | |
| **Infrastruktūra un resursi** | Mūsdienīga mācību vide ar aktuāliem mācību materiāliem un digitālajām ierīcēm.  Ierīkota sporta zāle. | Pedagogiem sniegts nepieciešamais atbalsts digitālo mācību rīku izmantošanai.  Veikts kosmētiskais remonts logopēda un metodiskajā kabinetā. | Ikdienā pedagogi rotaļnodarbībās mērķtiecīgi izmanto mūsdienīgus mācību materiālus un digitālās ierīces.  Veikts remonts kāpņu telpā. |
| **Laba pārvaldība** | *Mērķis: Mērķtiecīga iestādes darba plānošana un organizēšana.* | | | |
| **Administratīvā efektivitāte** | Īstenota demokrātiska pieeja izglītības iestādes attīstības plāna un pašnovērtējuma ziņojuma izstrādē, iesaistot iestādes darbiniekus un iestādes padomes locekļus. | Precīzi definētas darba prioritātes un to īstenošanas uzdevumi, notiek regulāra darba pašvērtēšana. | Iestādes vadībai, pedagogiem un atbalsta personālam ir vienota vīzija par to, kādu vēlas izaudzināt izglītojamo un kādam jābūt izglītības procesam, lai sasniegtu augstākus rezultātus. |
| *Mērķis: Pozitīvu attiecību starp pedagogiem un darbiniekiem, labvēlīga mikroklimata veidošana izglītības iestādes noteikto prioritāšu īstenošanā.* | | | |
| **Vadības profesionālā kapacitāte** | Izglītības iestādes vadība nodrošina informācijas apmaiņu ar personālu par pieņemtajiem lēmumiem un to izpildi. | Izglītības iestādes administrācija atbalsta pedagogu un darbinieku iniciatīvas un inovācijas. | Pedagogi patstāvīgi, profesionāli un kvalitatīvi veic viņiem uzticētos pienākumus, veiksmīgi īsteno gan savstarpējo sadarbību, gan sadarbību ar personālu un izglītojamo ģimenēm. |
| *Mērķis: Izglītības iestādes padomes iesaistīšana izglītības iestādes izvirzīto īstermiņa un ilgtermiņa mērķu sasniegšanai izglītības procesā, uzsverot izglītības iestādes mērķus, vērtības un prioritātes.* | | | |
| **Atbalsts un sadarbība** | Izglītības iestādes padome klātienē strādā vismaz divas reizes mācību gada laikā.  Veicināta ģimeņu saliedēšana, organizējot dažāda veida aktivitātes.  Tiek turpināts pilnveidot informācijas pieejamību vecākiem/likumiskajiem pārstāvjiem iestādē, izmantojot sociālo tīklu Facebook iestādes darba un labās prakses popularizēšanā. | Izglītojamo vecāki/likumiskie pārstāvji pauž apmierinātību ar iestādes darbu, iesaistās iestādes vecākiem/likumiskajiem pārstāvjiem rīkotajos pasākumos. Izglītības iestāde sadarbojas ar iestādes padomi attīstību veicinošos jautājumos. | Tiek īstenota izglītojamo, pedagogu, vecāku/likumisko pārstāvju mērķtiecīga, atbalstoša, uz izglītojamā mācīšanās un attīstības vajadzībām vērsta sadarbība. |